### Resume

Udvalget drøfter proces og anvendelse af TUs udisponerede midler.

### Sagsfremstilling

I Teknisk Udvalgs budget 2022 er der puljer, der ikke er disponeret. Det anbefales, at midlerne disponeres snarest mulig, således pengene kan nå at blive brugt i 2022.

Puljerne summerer sig til 4,2 mio. kr. og består af:

* Innovationspulje 1,458 mio. kr.
* Pulje til mindre projekter på 1,547 mio. kr. (Afsat af tildelte midler i budgetforlig 2021)
* Hensættelse fra besparelsen på bybusudbuddet på 0,623 mio. kr.
* Ad hoc pulje til afledt drift på 0,585 mio. kr. (Afsat af tildelte midler i budgetforlig 2022)

Innovationspuljen på 1,458 mio. kr. er en varig pulje, mens de 3 andre puljer på i alt 2,755 mio. kr. er engangsbeløb i 2022.

Der er forskellige muligheder for anvendelsen af puljerne (ikke udtømmende):

1. Udvikling

[adresse] budgetstrategi skitserer en prioriteringsmodel, hvor udvalgene investerer egne midler i nye tiltag eller projekter, der forøger produktiviteten og giver et økonomisk afkast. Herved frigøres midler til prioritering. Dette er en tilbagevendende cyklus, som skal sikre en fremtidig frigørelse af midler til politisk prioritering.

2. Vej og [adresse] - indeværende regnskabsår

Vej og [adresse] havde en negativ overførsel fra 2021 til 2022 på vinterberedskabet på 2,881 mio. kr. og på afvanding på 0,581 mio. kr. Dertil kommer stigende priser på el, som medfører en merudgift på gadelys på 0,5 mio. kr. i 2022. Ved en meget mild vinter kan underskuddet på vinterberedskab indhentes. Og ellers dækkes negative overførsler ind ved justering af aktivitetsniveau i det nuværende budgetår. Tilføres midler hertil bidrager det til at holde aktivitetsniveauet.

3. Kollektiv trafik i 2023 og frem

Kollektiv trafik har været udfordret af manglende passagerer, øget handicapkørsel og stigende energipriser. I 2020-2021 har statens coronakompensation dækket for de manglende indtægter og for 2021 forventes kompensationen at udgøre 10 mio. kr. Der er forventeligt også kompensation i 2022, men 2023 er uvist. Det samme er passagertallet. For 2022 forventes allerede nu en merudgift på de stigende energipriser på 4 mio. kr. Da vi betaler aconto til Sydtrafik skal merudgiften først afregnes i 2023. Tilføres midler hertil, skal de overføres til 2023 for at imødekomme den kommende udfordring.

4. Budgetudfordringer

Udvalget har en række udfordringer som indgår i budgetprocessen:

* Asfalt - efterslæb
* Fortove - efterslæb
* Afledt drift (fra 2023)
* [adresse] på personale
* Optimering af kloakrenovering
* Vejskader som følge af øget nedbør og rørkapacitet

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | de udisponerede midler drøftes. |

### Beslutning

Drøftet. Innovation prioteres, midlerne fra kollektiv trafik fasholdes til formålet, herefter løses mindre projekter og endeligt budgetudfordringer.